Die rol van bome in die Bybel – Dag 12 - BibleSA
Die rol van bome in die Bybel – Dag 12
Die eikeboom — trots kom tot 'n val
Die Here die Almagtige het 'n dag bepaal teen al wat trots en hoog is, teen alles, hoog en laag, teen al die hoë en verhewe seders van die Libanon en teen al die groot bome van Basan; teen al die hoë berge en teen al die steil rante; teen elke hoë toring en teen elke skansmuur; teen al die handelskepe en teen al die vaartuie vol kosbaarhede. Die hoogmoediges sal verneder word, die selfversekerdes sal tot 'n val kom. Op dié dag sal net die Here hoog wees. Die afgode sal heeltemal verdwyn.
Selfs vandag is eikebome bekend vir hulle lang lewe en krag. In die Bybel was die eikeboom ook getuie van verskillende gebeure. Dit was byvoorbeeld by die eikeboom wat by die heilige plek van die Here is dat Josua 'n groot klip opgerig het as teken dat Israel onderneem het om die Here te dien en na sy stem te luister (Josua 24:14-26).
Hierdie boom rig 'n waarskuwing aan ons — dit is maklik om arrogant te wees, om die eer vir dit wat ons goed doen in te oes en onsself in ons sukses te koester. Dit is maklik om geld te verafgod, om op wêreldse sukses eerder as geestelike oorwinnings te fokus. Wanneer die Here ons sukses laat behaal in ons lewens, moet ons nie die bron van daardie sukses vergeet nie. Laat ons nederig wees, want die Here skenk genade aan die nederiges.